OpenLLM-France/wikimedia huggingface dataset:
# Dennis Georgian Şerban

Dennis Şerban (Bucarest, 5 de gener de 1976) és un exfutbolista romanès, que ocupava la posició de migcampista atacant.

## Trajectòria

Va començar a militar al FC Farul Constanţa i al Portul Constanţa (com a cedit) abans de fitxar per l'Steaua de Bucarest el 1996. De seguida va esdevenir un important jugador de l'equip que hi va guanyar la Divizia A en 1997 i 1998.
A l'any següent fitxa pel València CF, de la primera divisió espanyola, i seguint les petjades d'un compatriota seu, Adrian Ilie. Al conjunt merengot no té massa oportunitats, sent suplent i cedit al Vila-real CF i a l'Elx CF. Al Baix Vinalopó qualla una bona temporada, amb 11 gols en 35 partits. És repescat pel València, però a les poques setmanes torna al seu país per jugar amb el Rapid de Bucarest.
Hi retorna a la competició espanyola el 2002, per jugar al Córdoba CF i al Polideportivo Ejido, ambdós de Segona Divisió. En finalitzar el seu periple andalús, retorna a Romania per militar a Petrolul Ploieşti i Dinamo Bucarest. El gener del 2005 recala al Larissa FC, amb qui ascendeix a la màxima categoria de Grècia. De nou al Dinamo de Bucarest, es retiraria el 2007.
Ha estat internacional amb la selecció romanesa en 13 ocasions, tot marcant un gol.

## Enllaços externs

* Fitxa del jugador
# SOC

«SOC o soc» té aquests significats:
* Soc (sabata), tipus de calçat
* Soc (mercat), mercat tradicional dels països àrabs, especialment els que es realitzen a l'aire lliure
* Soc, tros de soca separat de l'arbre, vegeu soca (botànica)
* Acrònims:
** Sindicat d'Obrers del Camp, sindicat andalús que promou la defensa dels interessos dels jornalers sense terra d'aquesta comunitat autònoma d'Espanya
** Solidaritat d'Obrers de Catalunya (1958-1983), sindicat nacionalista, fundat per Xavier Casassas
** Servei d'Ocupació de Catalunya, organisme autònom de caràcter administratiu de la Generalitat de Catalunya adscrit al Departament d'Empresa i Ocupació
** Grup socialista (Assemblea nacional francesa), grup parlamentari constituït al voltant del Partit socialista (PS) a l'Assemblea nacional francesa
** SoC, sistemes en un sol xip
# Vuitanta-nou

El vuitanta-nou o huitanta-nou és un nombre natural que segueix el vuitanta-vuit i precedeix el noranta. És un nombre primer que s'escriu 89 o LXXXIX segons el sistema de numeració emprat.

## En altres dominis

* És el nombre atòmic de l'actini.
* Designa l'any 89 i el 89 aC.
* És també un nombre primer de Sophie Germain, després del vuitanta-tres i abans del cent tretze.

## Referències

* ↑ «Vuitanta-nou». Gran Enciclopèdia Catalana. Barcelona: Grup Enciclopèdia Catalana.
* ↑ «Sophie Germain Prime» (en anglès). Wolfram MathWorld, 14 abril 2022. [Consulta: 17 abril 2022].
# Willard (cràter)

Willard és un cràter d'impacte en el planeta Venus de 48,4 km de diàmetre. Porta el nom d'Emma Willard (1787-1870), pedagoga estatunidenca, i el seu nom va ser aprovat per la Unió Astronòmica Internacional el 1994.

## Referències

* ↑ «Willard». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# La Batalla per Wesnoth

La Batalla per Wesnoth (The Battle for Wesnoth o simplement Wesnoth) és un videojoc d'estratègia per torns.
Pertany al programari lliure i és de codi obert, es distribueix sota la llicència GNU GPL. L'ha desenvolupat una comunitat d'usuaris i està traduït a 30 idiomes, entre els quals el català. Es pot jugar als sistemes operatius Linux, BeOS, FreeBSD, Mac OS X, NetBSD, OpenBSD, Solaris i Windows. Es basa en un univers virtual fantàstic amb una mitologia similar a la d'obres com El Senyor dels Anells, amb elfs, nans, orcs, trols, ents, sirenis, ogres i dracs.
La comunitat que manté el joc ha buscat compondre una banda sonora original de música clàssica orquestral per al joc.

## Enllaços externs

* La Batalla per Wesnoth - Lloc web oficial
# Autoritat Estadística Hel·lènica

L'Autoritat Estadística Hel·lènica (en grec: Ελληνική Στατιστική Αρχή, IPA: [eliniˈci statistiˈci arˈçi]), més coneguda pel seu acrònim ELSTAT (grec: ΕΛ.ΣΤΑΤ.), és una autoritat independent i autònoma de Grècia que s'ocupa de la recollida de dades en nom de l'Estat. Abans del 2010, era un servei dependent de l'Estat grec conegut com a Servei Nacional Estadístic de Grècia (grec: Εθνική Στατιστική Υπηρεσία).
L'Estat grec és el principal usuari principal de l'ELSTAT. No obstant això, també l'utilitzen organitzacions internacionals com per exemple la Comissió Europea (Eurostat).
L'Autoritat recull dades relatives a la població, l'ocupació i desocupació, l'economia, el turisme i la indústria, així com informació sobre la salut, la seguretat social i l'educació, entre d'altres. Abans d'esdevenir una autoritat independent, l'ELSTAT va estar involucrada en una sèrie d'escàndols relacionats amb falses estadístiques sobre l'economia grega dels últims anys.

## Vegeu també

* Economia de Grècia
* Eurostat

## Referències

* 1 2 3 4 «Presentation» (en anglès). ELSTAT. Arxivat de l'original el 2015-09-24. [Consulta: 1r juliol 2014].
* ↑ «Legal Frame» (en anglès). ELSTAT. Arxivat de l'original el 2015-09-24. [Consulta: 1r juliol 2014].
* ↑ «Στον ΑΠ τα ψευδή στοιχεία που εστάλησαν στη Eurostat» (en grec). [Consulta: 1r juliol 2014].

## Enllaços externs

* Autoritat Estadística Hel·lènica - Lloc web oficial (anglès)
# Brennilis

Brennilis (en bretó Brenniliz) és un municipi francès, situat a la regió de Bretanya, al departament de Finisterre. L'any 2006 tenia 439 habitants. En aquest municipi s'hi situa la Central Nuclear de Brennilis.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 615 | 760 | 654 | 573 | 439 | 467 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat |
| 1962-1989 | Marcel Roygnan |
| 1989-1994 | Olivier Herry |
| 1995-2008 | Yves Corre |
| 2008- | Jean-Victor Gruat |
# Còlob vermell de Preuss

El còlob vermell de Preuss (Piliocolobus preussi) és un primat catarrí de la família dels cercopitècids. Durant un temps se'l considerà una subespècie de Piliocolobus badius (Piliocolobus badius preussi).
L'espècie és endèmica del Camerun, on viu únicament al voltant del Barombi Mbo, a la part occidental del país: la majoria d'exemplars viuen al Parc Nacional de Korup. En canvi, es creu que les poblacions de l'est de Nigèria s'han extingit.

## Referències

* ↑ Rowe, Noel. The Pictorial Guide to the Living Primates (en anglès), 1996, p. 175.
# SOAP

SOAP (Simple Object Access Protocol o Protocol Simple d'Accés a Objectes) és un protocol de comunicació dissenyat per intercanviar missatges en format XML en una xarxa d'ordinadors, normalment sobre el protocol HTTP. Habitualment s'utilitza per accedir a Serveis web.
Està pensat per facilitar la comunicació entre aplicacions, independentment de la plataforma on s'executin i del llenguatge de programació en què estiguin implementades. És senzill i fàcilment extensible.

## Exemples

A continuació mostrem un exemple de missatge SOAP. Imaginem que tenim un servei web que ens facilita la informació d'un llibre només passant-li el seu codi ISBN.
Aquesta seria un possible missatge de resposta del servei web:
SOAP té diferents tipus de missatges, però els que més es fan servir són els que segueixen el patró de crida remota a aplicacions (RPC - Remote Procedure Call) a on el client fa una petició (un request) al servidor i aquest respon immediatament amb un missatge response que conté la resposta a la petició del client. Podem observar que SOAP és una evolució del protocol de comunicació XML-RPC.

## Referències

* ↑ «.xml SOAP». Gran Enciclopèdia Catalana. Barcelona: Grup Enciclopèdia Catalana.
# Wadi Rum

Wadi Rum (àrab: وادي رم, Wādī Ramm), també conegut com la Vall de la Lluna (àrab: وادي القمر, Wādī al-Qamar), és una vall excavada a la pedra calcària i roca de granit al sud de Jordània, a 60 km a l'est d'Àqaba; és el uadi més gran de Jordània. El nom rum molt probablement prové d'una arrel aramea que significa ‘alt’ o ‘elevat’. Per reflectir la seva bona pronunciació àrab, els arqueòlegs la transcriuen com a Wadi Ramm. Està inscrit en la llista del Patrimoni de la Humanitat des del 2011.

## Referències

* ↑ Centre, UNESCO World Heritage. «Wadi Rum Protected Area» (en anglès). [Consulta: 2 desembre 2020].
# La Bataille

La Bataille és un municipi francès situat al departament de Deux-Sèvres i a la regió de la Nova Aquitània. L'any 2007 tenia 81 habitants.

## Demografia
### Població

El 2007 la població de fet de La Bataille era de 81 persones. Hi havia 45 famílies de les quals 12 eren unipersonals (12 homes vivint sols), 25 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 51 habitatges, 40 eren l'habitatge principal de la família, 3 eren segones residències i 8 estaven desocupats. Tots els 51 habitatges eren cases. Dels 40 habitatges principals, 39 estaven ocupats pels seus propietaris i 1 estava llogat i ocupat pels llogaters; 5 tenien tres cambres, 18 en tenien quatre i 18 en tenien cinc o més. 33 habitatges disposaven pel capbaix d'una plaça de pàrquing. A 18 habitatges hi havia un automòbil i a 18 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de La Bataille el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 12 | 80 a 84 | 0 |
| 0 | 75 a 79 | 12 |
| 4 | 70 a 74 | 0 |
| 0 | 65 a 69 | 4 |
| 4 | 60 a 64 | 0 |
| 0 | 55 a 59 | 4 |
| 0 | 50 a 54 | 0 |
| 0 | 45 a 49 | 8 |
| 8 | 40 a 44 | 4 |
| 8 | 35 a 39 | 4 |
| 0 | 30 a 34 | 0 |
| 4 | 25 a 29 | 0 |
| 4 | 20 a 24 | 4 |
| 4 | 15 a 19 | 0 |
| 4 | 10 a 14 | 0 |
| 4 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 48 persones, 33 eren actives i 15 eren inactives. De les 33 persones actives 29 estaven ocupades (17 homes i 12 dones) i 3 estaven aturades (3 dones i 3 dones). De les 15 persones inactives 10 estaven jubilades, 2 estaven estudiant i 3 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de construcció i 1 d'una empresa de serveis.
L'únic servei als particulars que hi havia el 2009 era un guixaire pintor.
L'any 2000 a La Bataille hi havia 8 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de La Bataille a l'INSEE.
* Évolution et structure de la population Fitxa amb el detall de dades de La Bataille a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Tamil

«Tamil» té aquests significats:
* Tàmil, llengua dravídica parlada principalment pel poble tàmil del sud de l'Índia
* Tamil Nadu, estat de la Unió Índia.
* Tàmils, ètnia asiàtica
Viccionari
# Breno Lopes

Breno Henrique Vasconcelos Lopes (Belo Horizonte, 24 de gener del 1996), més conegut com a Breno Lopes és un futbolista brasiler que juga de davanter al Palmeiras. El jugador és conegut com el rei del temps de descompte per marcar gols decisius per l'equip en els minuts d'afegit de la segona meitat.
Per a la final de la Copa Libertadores 2020 contra el Santos FC, Breno va marcar l'únic gol del partit en el temps de descompte de la segona part, on l'equip de São Paulo va guanyar per 1-0 i va significar el segon títol de la competició continental després de 22 anys.

## Palmarès
### Athletico Paranaense

* 1 Campionat paranaense: 2020

### Palmeiras

* 2 Campionats Paulistes: 2022 i 2023
* 2 Copes Libertadores: 2020 i 2021
* 1 Recopa Sudamericana: 2022
* 1 Campionat brasiler: 2022
* 1 Supercopa brasilera: 2023

## Referències

* ↑ «Breno Lopes: Rei dos acréscimos e do improvável no Palmeiras» (en castellà), 11-08-2023. [Consulta: 11 agost 2023].
* ↑ esport3. «El Palmeiras guanya la Copa Libertadores en un final dramàtic», 30-01-2021. [Consulta: 11 agost 2023].

## Enllaços externs

* Fitxa de Breno Lopes al Soccerway (castellà)
# SOCATA TBM

El SOCATA TBM (actualment Daher TBM) és una família d'avions de negocis i utilitaris monomotors propulsats amb turbohèlix. Va ser desenvolupat originalment com una col·laboració entre la companyia americana Mooney Airplane Company i la francesa SOCATA.
El disseny la família TBM s'origina amb el Mooney 301 un prototip més petit i amb menor potència desenvolupat per Mooney a inicis de la dècada de 1980. Gràcies a l'adquisició de Mooney per part d'empresaris francesos es forma una empresa conjunta entre Mooney i SOCATA. L'objectiu principal era desenvolupar un nou avió propulsat per turbohèlix que va ser designat TBM 700. Es va posar èmfasi en la velocitat, altitud màxima i fiabilitat. Quan va entrar al mercat el 1990 era el primer avió de passatgers/càrrega monomotor d'altres prestacions que entrava en servei.
El TBM 700 va esdevenir un gran èxit de vendes, portant al desenvolupament de noves variants millorades, incorporant nous motors i aviònica.

## Especificacions (TBM 900)

Dades de TBM
Característiques generals
* Tripulació: 1 o 2
* Capacitat: 4-6 (incloent la tripulació) / 636 kg de càrrega màxima
* Longitud: 10,72 m
* Envergadura: 12,83 m
* Alçada: 4,36 m
* Perfil: arrel: RA 16-43; punta: RA 13.3-43
* Relació d'aspecte: 6.4
* Pes buit: 2.097 kg
* Pes màxim d'enlairament: 3.354 kg
Rendiment
* Velocitat màxima: 611 km/h
* Velocitat de creuer: 467 km/h
* Sostre de servei: 9.449 m

## Vegeu també

* Mooney 301
* Pilatus PC-12
* Piper Meridian

## Referències

* ↑ McClellan, J. Mac (Apr 2003). «TBM 700C2». Flying (magazine) 130 (4): 64–70. ISSN 0015-4806. Arxivat de l'original el 2017-02-17.
* ↑ Durden, Rick «DAHER-SOCATA Reveals New TBM 900». AVweb, 12-03-2014 [Consulta: 15 març 2014]. Arxivat 2014-03-16 a Wayback Machine. «Còpia arxivada». Arxivat de l'original el 2014-03-16. [Consulta: 21 abril 2022].
* ↑ «TBM-900 Specifications & Price list 2016». TBM, 01-03-2016. Arxivat de l'original el 16 de febrer 2017. [Consulta: 28 octubre 2019].
* ↑ «The Incomplete Guide to Airfoil Usage». [Consulta: 16 abril 2019].
# La Copa d'Or

La Copa d'Or és una partida de l'Horta de Lleida, de Lleida.
Limita amb les següents partides i barris de Lleida:
* Al nord amb el barri de Cap-pont.
* Al nord-est amb la partida d'Aubarés.
* A l'est amb la partida del Pla de Lleida.
* Al sud amb la partida de La Femosa.
* Al sud-oest amb la partida de Rufea.
* A l'oest amb la partida d'El Sot de Fontanet.

## Enllaços externs

* Oficina municipal de l' Horta de Lleida Arxivat 2010-09-21 a Wayback Machine.
* Mapa de les partides de Lleida Arxivat 2011-09-06 a Wayback Machine.
* Institut Català de Cartografia
# Tallarol xerraire

El tallarol xerraire (Curruca curruca; syn: sylvia curruca) és una espècie d'ocell passeriforme dins de la família dels sílvids (Sylviidae). Nidifica a l'Europa temperada, excepte al sud-oest, i al Paleàrtic occidental i central. És un ocell fortament migrador, i passa l'hivern a l'Àfrica al sud del Sàhara, a la península aràbiga i a l'Índia. El seu estat de conservació es considera de risc mínim.

## Taxonomia

Aquesta espècie estava classificada en el gènere Sylvia, però el Congrés Ornitològic Internacional, en la seva llista mundial d'ocells (versió 10.2, 2020) el transferí al gènere Curruca. Segons el Handook of the Birds of the World i la quarta versió de la BirdLife International Checklist of the birds of the world (Desembre 2019), aquest tàxon apareix classificat encara dins del gènere Sylvia.

## Descripció

Aquest ocell petit presenta una longitud de prop de 12 a 14 cm. Bec i potes en to grisenc fosc. El seu plomatge és apagat i no colorit, essent de color grisa pel cap fins a sota els ulls, i adquireix un to terrós a mesura en les parts més inferiors. Les ales són la part més marró. La gola del bec fins al pit són de color blanc.
Habita matolls densos, que poden ser espinosos, així com bardisses, boscos de muntanya, espais amb males herbes i vegetació arbustiva, fins i tot parcs i jardins, tant com en joves coníferes.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «tallarol xerraire». Diccionari dels ocells del món. TERMCAT. [Consulta: 15 juliol 2022].
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 632. ISBN 978-84-16728-37-4.
* ↑ BirdLife International. «Lesser Whitethroat. Curruca curruca (formerly as: Sylvia curruca)» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 15 juliol 2022].
* ↑ «Taxonomic Updates IOC» (en anglès). Congrés Ornitològic Internacional, 25-07-2020. [Consulta: 5 agost 2022].
# Argamasilla de Alba

Argamasilla de Alba és un municipi de la província de Ciudad Real a la comunitat autònoma de Castella-La Manxa. Limita amb Tomelloso, Manzanares, La Solana, Ruidera, Alhambra i Alcázar de San Juan.

## Enllaços externs

* Portal Web de l'Ajuntament d'Argamasilla de Alba
* Ruta del Quixot Arxivat 2007-04-30 a Wayback Machine.
* Llacunes de Ruidera Arxivat 2008-05-08 a Wayback Machine.
* Associació Alto Guadiana - Mancha Arxivat 2008-02-25 a Wayback Machine.
* Pàgina dels Amics d'Argamasilla de Alba
# Cabana (desambiguació)

«Cabana» té aquests significats:
* Arquitectura:
** Cabana o cabanya, habitatge construït per l'home, amb parets, planta i sostre, serveix de refugi contra les inclemències
** Cabana o cabanya de pastor, construcció feta amb la tècnica de pedra en sec
** Cabana pasiega, tipologia d'arquitectura popular mixta (habitatge-edifici ramader), propi de les zones muntanyoses de Cantàbria
** Cabana o barraca de vinya, construcció rural obrada en pedra seca que té diferents usos, com ara servir d'aixopluc, per a desar-hi eines o com a alberg de bestiar, entre altres
** Cabana de volta, construcció d'arquitectura popular, caracteritzada per ser construïda amb la tècnica de pedra en sec i coberta amb una volta de pedra
* Toponímia:
** Cabana (ciutat peruana), ciutat capital del districte del mateix nom a la província de Payasca (Perú)
** Cabana (Corbera d'Ebre), obra de Corbera d'Ebre (Terra Alta)
** Cabana (la Pobla de Massaluca), obra de la Pobla de Massaluca (Terra Alta)
** Cabana (Vilalba dels Arcs), edificació de Vilalba dels Arcs (Terra Alta)
** Cabana de Bergantiños, municipi a la Comarca de Bergantiños de la província de la Corunya a Galícia
** A Cabana (Ferrol), parròquia i localitat al sud del municipi gallec de Ferrol, a la província de la Corunya
** La Cabana, entitat de població del municipi d'Alcover (Alt Camp)
** La Cabana (Navès), masia al municipi de Navès (Solsonès)
** Cal Cabana (Font-rubí), conjunt noucentista de Font-rubí (Alt Penedès)
** Estany de la Cabana, cos d'aigua al terme del municipi d'Espot, dins del Parc Nacional d'Aigüestortes i Estany de Sant Maurici
** Pla de la Cabana, plana al terme municipal de la Vall de Boí, a la comarca de l'Alta Ribagorça
** Sa Cabana, possessió al nord-est del terme municipal de Llucmajor, Mallorca
** Tossal de la Cabana, muntanya entre els municipis de Camarasa i de Vilanova de Meià
* Biografies:
** Camille Cabana (Elna, 1930 - París, 2002), ministre i senador de família sud-catalana
** Darío Xohán Cabana (Roás, Cospeito, Terra Chá, 1952 - 2021), escriptor gallec
** Francesc Cabana i Vancells (Barcelona, 1934), advocat i historiador de l'economia català
# Deserció baixista

Deserció baixista (en anglès: Bearish Breakaway) és un patró d'espelmes japoneses format per cinc espelmes que indica un possible esgotament o canvi de tendència alcista; rep aquesta denominació perquè la darrera espelma negra evidencia que la tendència alcista s'ha esgotat.

## Criteri de reconeixement

* La tendència prèvia és alcista.
* Es forma un gran espelma blanca en consonància amb la tendència alcista.
* El segon s'obre amb gap alcista i es forma una petita espelma blanca
* El tercer i el quart dia es continua amb tendència alcista amb tancaments superiors cada cop menors. (la tercer espelma inclús pot ser negra)
* Finalment el cinquè dia es forma una espelma negra amb tancament inferior a l'anterior i enmig del gap alcista del segon dia.

## Explicació

En un context de tendència alcista perllongada s'observa un gap a l'alça; així i tot però, els tres tancaments subsegüents són cada cop menors i finalment es produeix una espelma negra que evidencia el deteriorament de la força compradora al tancar per dessota de l'obertura dels tres dies anteriors enmig del gap alcista. El fet que el gap alcista no s'hagi acabat d'omplir alerta que el sisè dia es pot produir aquest fet i confirmar un canvi de tendència.

## Factors importants

El patró del volum que acompanya aquest patró d'espelmes acostuma a mostrar una reducció progressiva fins a arribar a l'espelma negra, quan es dispara. Es recomana esperar a la confirmació al sisè dia següent en forma gap baixita, un trencament de tendència, o sinó en forma d'espelma negra amb tancament inferior, millar si ho fa per sota de la meitat de la primera espelma blanca.

## Bibliografia

* «Bearish Breakaway». Candlesticker. [Consulta: 7 maig 2011].
# Saltonseaïta

La saltonseaïta és un mineral de la classe dels halurs que pertany al grup de la rinneïta. Rep el nom de Salton Sea, als Estats Units, la seva localitat tipus.

## Característiques

La saltonseaïta és un clorur de fórmula química K₃NaMnCl₆. Va ser aprovada com a espècie vàlida per l'Associació Mineralògica Internacional l'any 2012. Cristal·litza en el sistema trigonal. La seva duresa a l'escala de Mohs és 2,5. És l'anàleg de manganès de la rinneïta.

## Formació i jaciments

Va ser descoberta a Salton Sea, al comtat Imperial de Califòrnia (Estats Units), on s'ha format com a resultat de l'evaporació de salmorres geotèrmiques (hidrotermals) enriquides en K, Na, Mn i Cl. També ha estat descrita al volcà Tolbàtxik, al krai de Kamtxatka (Rússia). Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Saltonseaite» (en anglès). Mindat. [Consulta: 19 gener 2022].
# Yi Gyu-bo

Yi Gyu-bo (15 de gener de 1169, Yoju, Kyongi; 2 de setembre de 1241, Kanghwa.) Va ser poeta coreà i escriptor en prosa; va escriure en Hanmun. Fill d'un terratinent de mitjans modestos.
Yi Gyu-bo era funcionari, sovint en desgràcia oficial. Les seves obres van criticar els governants i van simpatitzar amb els camperols oprimits. Els seus poemes narratius King Tongmyong (1194) i Three Hundred and Two Rhymes (1194) estan imbuïts d'idees patriòtiques. La lletra de la natura ocupava un lloc important en el seu treball. Yi Gyu-bo va ser un creador del paesol, un nou gènere de prosa (Obres col·leccionades del ministre Yi del País de l'Est i les històries de Paegun). La seva crítica al formalisme i l'epigonisme en la poesia va exercir una gran influència sobre el posterior desenvolupament de la literatura coreana.

## Referències

* Eremenko, L. i V. Ivanova. Literatura coreana. Moscou, 1964. Pàgines 19-37.
* Nikitina, M. I, i A. F. Trotsevich. Ocherk istorii koreiskoi literatury do XIV v. Moscow, 1969. Pàgines 22-51.